# 1380-e

|  |  |
| --- | --- |
| **Milenijum:** | 2. milenijum
 |
| **Vjekovi:** | 13. vijek – **14. vijek** – 15. vijek
 |
| **Decenije:** | 1350-e 1360-e 1370-e – **1380-e** – 1390-e 1400-e 1410-e
 |
| **Godine:** | 1380 1381 1382 1383 1384 1385 1386 1387 1388 1389
 |
| **Kategorije:** | Rođenja – Smrti – Arhitektura Nastanci – Prestanci
 |

**1380-e** su decenija koja je počela 1. januara 1380. i završila 31. decembra 1389.

## Događaji

## Hrvatska

1380
* svibanj-lipanj - Kralj Ludovik I. Veliki boravi u Hrvatskoj (Zagreb i Križevci).
* 13. 6. - Kralj Ludvig sakupio sabor prelata i baruna u Križevcima.
* 7. 7. - Kjođanski rat: mletački admiral Vettor Pisani zarobio jedan đenovski brod kod otoka Svetog Petra.
* srpanj - Admiral Pisani bombardira Zadar i hara dalmatinske obale i brodove.
* 13. 8. - Umro admiral Pisani, nedaleko od Manfredonije, zamenjuje ga providur Lodovico Loredan - opet haranje hrvatsko-dalmatinskog primorja.
* 29. 8. - Mlečani zapalili Senj (zatim: Krk se predao, Baška spaljena).
* U Zadru izrađena Škrinja Sv. Šimuna.
* Slavonski ban zbog ratnog stanja zabranio izvoz žita van granica kraljevstva.
* krajem godine - Emerik Bubek ban Hrvatske i Dalmacije nakon Nikole Széchy-ja; Petar Cudar okončava banovanje u Slavoniji - naslijediće ga Stjepan i Ivan Bánffy (Banić) 1381.

1381
* 9. 5. - Dubrovačka Republika zabranila izvoz soli u Bosnu i Srbiju i naredila svojim trgovcima povratak u grad (zbog Tvrtkove promletačke politike u Kotoru i kuge koja hara Balkanom).
* 24. 5. - Kod Dubrovnika se pojavile 22 đenovske galije, ali ih oterao mletački admiral Carlo Zeno.
* 8. 8. - Uz posredovanje Amedea VI Savojskog dogovoren Torinski mir, nakon tri godine rata između Mletačke i Đenovske republike i njihovih saveznika (ugarsko-hrvatskog kralja Ludovika zastupali pečujski i zagrebački biskup Pavao Horvat) - Kraljevina Hrvatska i Dalmacija dobija Kotor i 7000 dukata godišnje; Đenova je trajno oslabljena ovim sukobom.
* 26. 9. - Mlečani predali kotorsku tvrđavu kraljevom povjereniku, Zadraninu Pavlu Jurjeviću.
* oktobar-novembar - Plemići u Kotoru se vratili na vlast (bili zbačeni od građana u maju 1380).
* 6. 12. - Ludovik I. Veliki u Križevcima (izdaje povlastice knezu Pavlu I. Zrinskom).

1382
Marija
* 5. 1. - Ugarsko-hrvatski kralj Ludvig boravi u Zagrebu, izaslanicima novostečenog Kotora potvrđene povlastice (poslednji kraljev boravak u Hrvatskoj).
* 1. 5. - Kralj Ludvig poziva dalmatinske općine za opremanje brodova u pomoć Karlu Dračkom u Napulju (poziv ponovljen 20. 7.).
* 10. 9. - Umro ugarsko-hrvatsko-poljski kralj Ludovik I. Veliki - u Ugarskoj i Hrvatskoj ga nasleđuje 11-godišnja kćerka Marija, ali ubrzo dolazi do borbi oko prestola (17. 9. krunisana za "kralja", upravljaju majka Elizabeta i palatin Nikola Gorjanski).
* rujan - Hrvatsko-dalmatinski ban Emerik Bubek otplovio u južnu Italiju.
* 22. 10. - Dubrovačko Vijeće umoljenih zaključilo da se sklopi obrambeni savez sa dalmatinskim gradovima protiv Venecije, kao i protiv kopnenih susjeda (misli se na Tvrtka).

1383
* 11. 4. - Kraljica Marija, sporazumno sa majkom Elizabetom, na molbu Dubrovčana zabranila žiteljima Hrvatske i Dalmacije dovoziti vino i sol u novi Tvrtkov grad u Dračevici (Herceg Novi).
* 15. 6. - Stjepan II. Lacković ban Hrvatske i Dalmacije nakon Emerika Bubeka (stiže u Zadar 1. 8.).
* srpanj/kolovoz - Ivan Paližna, vranski prior Ivanovaca, digao bunu protiv kraljica Marije i Elizabete.
* 24. 10. - Kraljice Marija i Elizabeta stigle u Zadar (Elizabeta do ožujka boravi u Hrvatskoj i Slavoniji).
* 28. 10. - Snage kraljice Marije zauzele Vranu, Paližna pobegao, moguće u Bosnu.
* Stjepan I. Korogy mačvanski ban nakon Ivana Horvata.

1384
* 3. 3. - Kraljica Elizabeta boravi u Mitrovici, nakon čega odlazi u Budim (od listopada je sa kćerkom Marijom boravila u hrvatskim zemljama).
* proljeće - Nemiri protiv kraljica Elizabete i Marije, te palatina Nikole Gorjanskog, u Slavoniji i Ugarskoj.
* 30. 3. - Elizabeta oduzela bansku čast Stjepanu II. Lackoviću, postavljen Toma od Sv. Jurja (u Zadar stigao 15. 5.).
* 8. 7. - U Zadru otkrivena urota protiv kraljica (trojici urotnika odrubljene glave tri dana kasnije).
* kolovoz? - Pobuna u Slavoniji (Stjepan Lacković, biskup zagrebački Pavao Horvat, Nikola Széchy), protiv kraljica, za Karla Dračkog.
* listopad - Ivan Horvat se po povratku iz Napulja proglasio slavonskim banom.

1385
Karlova krunidba
* ca. 16. 5. - Izmirenje kraljica Elizabete i Marije sa plemstvom na sastanku u Požegi.
* svibanj? - Po aranžmanu kraljice-majke Elizabete, kraljica Marija se preko posrednika zaručila sa Lujem I Orleanskim (sin Šarla V).
* srpanj - Žigmund Luksemburški, ostavljeni Marijin zaručnik, provaljuje iz Češke u Ugarsku.
* 12. 9. - Braća Horvati i deo hrvatskog plemstva dovode Karla Dračkog iz Italije u Senj (zatim odlazi u Zagreb).
* 28. 9. - Ugarsko-hrvatska kraljica Marija se udala u zamku Zvolen za prvobitnog zaručnika, Žigmunda Luksemburškog.
* 8. 10. - Nikola Széchy ugarski palatin umesto nepopularnog Nikole Gorjanskog.
* 15. 11. - Na saboru u Budimu kraljica Marija potvrdila prava i povlastice staleža i redova kraljevine.
* prosinac - Vojska hrvatskih velikaša vodi Karla Dračkog u Budim.
* 25. 12. - Sabor Karlovih pristalica u Budimu ga proglasio za kralja ugarskoga i hrvatskoga (Marija se taktički odriče krune).
* 31. 12. - Karlo Drački krunisan u Stolnom Biogradu.

1386
Otmica Elizabete i Marije
* 7. 2. - Kralj Karlo teško ranjen u Budimu, od strane (Elizabetinog peharnika Blaža Forgača u njenim odajama, u prisustvu Nikole Gorjanskog).
* 8. 2. - Prerano oglašena smrt kralja Karla i povratak Marije na ugarsko-hrvatski prijestol.
* 24. 2. - U Višegradu je umro ugarsko-hrvatski kralj Karlo, poslije 55 dana vladavine; u Napuljskom kraljevstvu ga nasljeđuje maloletni sin Ladislav Napuljski (koji postaje pretendent i na ugarsku krunu). Početak dugog rata između pre svega hrvatskih plemića i Žigmunda Luksemburškog.
* ožujak? - U Hrvatskoj dolazi do pobune protiv kraljica - Ivan Horvat u Mačvi i Ivan Paližna u Hrvatskoj-Dalmaciji.
* ožujak-srpanj - Stjepan I. Korogy, bivši mačvanski ban, u ime kraljice porazio Ladislava Horvata (Ivanovog brata) i zauzeo Mačvu sa Beogradom; zatim doživjeo po jedan poraz i pobjedu.
* april - Češki kralj Vaclav IV, brat Marijina zaručnika Žigmunda, upao u Ugarsku.
* 1. 5. - Sporazum kraljica Elizabete i Marije sa Vaclavom IV u Győr-u: Žigmund ne može biti krunisan za ugarskog kralja, ali može živeti u zemlji ako želi.
* lipanj - Izaslanik Venecije Pantaleone Barba dogovara savez sa Gorjanskim i kraljicama protiv Ladislava Napuljskog.
* 25. 7. - Pobunjenici (Horvati i Paližna) kod Gorjana zarobili kraljice i ubili Gorjanskog s celom muškom pratnjom (kraljice zatim preko Ivanića i Gumnika, tj. Bosiljeva kod Čazme, odvedene u Novigrad kod Zadra).
* rujan? - Žigmund Luksemburški je u Ugarskoj kao "kapetan kraljevstva" - priprema rat sa hrvatskim pobunjenicima (komandant vojske Ladislav Lošonc, prospektivni mačvanski ban Nikola Gorjanski mlađi).
* krajem prosinca - Žigmund prešao preko Drave u Slavoniju.
* Banovi: Slavonije i Mačve Ivan Horvat sa bratom Ladislavom, Hrvatske i Dalmacije Ivan Paližna (Karlove pristaše).

1387
Elizabeta i Marija u Novigradu
Žigmund, vl. do 1437
* početak siječnja - Sastanak pobunjeničkih vođa u Zadru.

+ U Novigradu zadavljena kraljica Elizabeta, vijest o tome stigla u Zadar 16. 1..
+ Elizabetin zet Žigmund Luksemburški se privremeno povukao iz Slavonije.
* februar - Poljska uzela natrag Galiciju od Ugarske (Jadviga od sestrinog muža Žigmunda).
* veljača/ožujak - Žigmundov vojvoda Ladislav Lošonc ratuje iz Gradeca sa Ivanom Horvatom, koji je sačuvao Zagreb, grad netom smjenjenog biskupa Pavla Horvata - Horvat će osvojiti Medvedgrad pa i Gradec.
* ožujak i dalje - Ivan Horvat s braćom Ladislavom i Berislavom, uz pomoć Tvrtkove i Lazareve konjice zauzeo istočnu Slavoniju, Mačvu, prešao u Baranju, poharao Pečuh.
* 31. 3. - Žigmund Luksemburški se u Stolnom Biogradu okrunio za kralja ugarsko-hrvatskog (vl. do 1437).
* 15. 4. - Mletačka općina poziva Zadar, Split i Trogir da budu vjerne Ugarskoj kruni (Žigmundu), takođe je opremila flotu da pazi na jadransku obalu.
* svibanj - Knez Ivan Frankapan i krbavski knezovi Kurjakovići uzeli od Ivana Paližne lički Počitelj i oslobodili Korođa, Kanižaja i dr. (zarobljeni kod Gorjana).
* 4. 6. - Oslobođena kraljica Marija, nakon što su Frankapan i Kurjakovići s kopna i mletački kapetan Barbadico s mora opkolili Novigrad, a Paližna se opet predao.
* lipanj? - Kapetan Barbadico osvojio Skradin za Žigmunda.
* ljeto? - Žigmundove vojvode (Nikola II. Gorjanski, Stjepan Lošonc, Ivan Morović) kod *Čerega* (blizu Iloka) porazile Ivana Horvata (zatim zarobljen u Požegi, ali beži u Bosnu).
* 4. 7. - Kraljica Marija stigla u Zagreb, u kome se nalazi i njen suprug Žigmund.
* srpanj-kolovoz - Marija i Žigmund borave u Hrvatskoj, gušenje pobune u zapadnoj Slavoniji (Gumnik, Medvedgrad).
* 22. 7. - Bosanski kralj Tvrtko prima Klis pod svoju zaštitu i šalje svoju vojsku tamo - izazov Ugarskoj.
* 2. 8. - Bosanska vojska upala u splitski kotar i poharala ga.
* poč. septembra - Upad Tvrtkovih i Lazarevih četa u Srem.
* listopad - Albert Lošonc, imenovani vranski prior i brat hrvatsko-dalmatinskog bana Ladislava Lošonca, i knezovi krbavski napadaju Vranu (Ivan Paližna).
* 28. 10. - U Budimu potvrđene privilegije Dubrovačkoj Republici.
* 11. 11. - Bosanska vojska upada u Zadarski kotar i hara (diverzija u korist Vrane).
* ca. 18. 11. - 17. 12. - Paližna i Bosanci opsedaju Lošonca u Ninu.
* 25. 11. - Kralj Žigmund darovao Cetin (kod dan. Cetingrada) knezu Ivanu Krčkom Frankopanu.
* ca. 17. 12. - Bosanci zauzeli Ostrovicu kod Zadra.
* 27 - 28.12. - Krvavi sukob probosanske i prougarske stranke u Trogiru, preovladavaju Tvrtkove pristalice.

1388
* siječanj - Zadar, Šibenik i Split šalju poslanike na ugarski dvor, žale se na neprilike od vojske Ivana Paližne i kralja Tvrtka.
* 18. 2. - Ivan Paližna iz Klisa s bosanskom vojskom opljačkao splitski kotar.
* 8. 3. - Trogirani šalju posrednike u Split i Klis - bez uspjeha.
* mart, polovinom - Tvrtkovi poslanici vojvoda Vlatko i Stanoje Jelačić nude sporazum dalmatinskim gradovima.
* 18 - 30. 5. - Tvrtkova vojska sa Paližninim četama pljačka okolicu Splita (Tvrtko naručuje brodove u Kotoru, kako bi zaokružio opkoljavanje grada).
* 6. 10. - Sastanak knezova i predstavnika dalmatinskih gradova u Skradinu, dogovoren savez protiv bosanskog kralja (bez efekta, zbog sukoba između Trogira i kneza Nelipića).
* studeni - Vojvoda Hrvoje Vukčić i brat mu Vojslav došli u Knin kao predstavnici kralja Tvrtka.
* 23. 12. - U Zadar stigao Ladislav Lošonc, Žigmundov komandant, gubernator Hrvatske i Dalmacije i slavonski ban.
* Borbe u istočnoj Slavoniji - Ivan Horvat protiv mačvanskog bana Nikole II Gorjanskog, u koje se meša i knez Lazar na Ivanovoj strani zbog Mačve.

1389
* 8. 2. - Žigmundov ban Ladislav Lošonc krenuo iz Zadra na Paližnu i Tvrtkove snage u Dalmaciji (bez uspjeha).
* ožujak - Bosanski vojvoda Vlatko Vuković sa vojskom pred Splitom, poziva dalmatinske gradove da se poklone Tvrtku.
* 24. 3. - Splitsko vijeće odredilo pregovarače sa Tvrtkom (ovaj će gradu dati rok do 15. lipnja, kasnije probijen, da se pokore bosanskoj kruni).
* kraj ožujka - Hrvatski pobunjenici i bosanske čete izleteli iz Vrane i popalili kuće Zadrana.
* srpanj - Žigmundovi ljudi uzeli Klis Ivanu Paližni.
* ljeto - Novi upad Ivana Horvata iz Usore u Mačvu, Gorjanski ga odbio.
* 30. 8. - Nova bosanska vojska u Dalmaciji.
* 30. 9. - Paližna i Bosanci opet pale oko Zadra.
* 15. 11. - Bosanska provala u zadarskom kotaru, odvedeno mnogo stoke.
* 20. 11. - Zadarska pješačka vojska sa konjanicima Ivana Frankapana kreće prema Vrani, kao pojačanje Kraljevskoj vojsci.
* 22. 11. - Kraljevska i domaća vojska se kod Vrane sukobila sa Ivanom Paližnom (ranjen).
* 24. 11. - Novi gubici za Paližnu, u okršaju na dan sv. Krševana.
* 10. 12. - Zadarska vojska se vraća u grad, razbijena od Bosanaca.
* 25. 12. - Klis se predao bosanskom kralju, koji za namesnika u Hrvatskoj postavlja Ivana Horvata, vojni komandant je Pavle Klešić.
* Detrik Bubek novi slavonski ban, nakon Ladislava Lošonca.

## Bosna

1380
* 12. 3. - Povelja kralja Tvrtka kojom je Hrvoje Vukčić postavljen za velikog vojvodu, nakon umrlog oca Vukca Hrvatinića.

1381
* septembar-oktobar - Kralj Tvrtko boravi u župi Dračevici, gde će graditi Sveti Stefan (danas Herceg Novi); takođe će graditi i Brštanik kod Opuzena.

1382
Herceg Novi
* 29. 4. - Mletačka Republika se zahvaljuje kralju Tvrtku na pomoći Kotoru prošle godine.
* avgust - Stižu prvi brodovi sa solju u Tvrtkov novi grad u Dračevici (Kralj Tvrtko u Dračevici podiže grad, budući Herceg Novi, kao trg za so, što izaziva negodovanje i smetnje od strane Dubrovčana).
* 2. 12. - Povelja kralja Tvrtka Dubrovačkoj Republici: odustaje se od trga soli u novoosnovanom gradu Svetom Stefanu (Herceg Novom).

1383
* 8. 3. - Mlečani odobrili svom građaninu Nikoli Baseju da postane bosanski admiral (što ostaje do kraja sledeće godine); kasnije tokom meseca odobrena prodaja jednog opremljenog broda - začetak prve bosanske flote.
* 30. 7. - Bosanski kralj Tvrtko I Kotromanić dobio mletačko građanstvo.
* septembar - Kralj Tvrtko kupi vojsku u Humu, što izaziva strah u Dubrovniku.
* jesen - Kralju Tvrtku dozvoljeno da u Veneciji o svom trošku napravi dva nova broda.
* Kralj Tvrtko podigao grad Sveti Mihailo (Brštanik) kod Opuzena, sa malim brodogradilištem.

1384
* jul - Kralj Tvrtko izgleda zauzeo Kotor (ugarska kraljica Marija priznala sledećeg marta, grad želeo i Balša II Balšić).

1385
* 28. 3. - Dogovor Nikole Gorjanskog sa Tvrtkom u Bosni - ovaj će biti prijatelj kraljice Marije u zamenu za Kotor.
* 1. 5. - Kraljica Elizabeta, na molbu Dubrovčana, zabranila dalmatinskim gradovima dovoženje soli u novi Tvrtkov grad Brštanik.
* leto-jesen - Tvrtko ratuje sa Balšićima, ali je poražen (primirje uz dubrovačko posredstvo).

1386
* kraj listopada - Dubrovčani primili u Ston izbeglice iz Huma, pobegle od prvog turskog upada u Bosnu (išli do doline Neretve).

1387
* 22. 7. - Bosanski kralj Tvrtko prima Klis pod svoju zaštitu i šalje svoju vojsku tamo - izazov Ugarskoj.
* 2. 8. - Bosanska vojska upala u splitski kotar i poharala ga.
* poč. septembra - Upad Tvrtkovih i Lazarevih četa u Srem.
* 11. 11. - Bosanska vojska upada u Zadarski kotar i hara (diverzija u korist Vrane).
* ca. 18. 11. - 17. 12. - Paližna i Bosanci opsedaju Lošonca u Ninu.
* ca. 17. 12. - Bosanci zauzeli Ostrovicu kod Zadra.
* 27 - 28.12. - Krvavi sukob probosanske i prougarske stranke u Trogiru, preovladavaju Tvrtkove pristalice.

1388
* siječanj - Zadar, Šibenik i Split šalju poslanike na ugarski dvor, žale se na neprilike od vojske Ivana Paližne i kralja Tvrtka.
* 18. 2. - Ivan Paližna iz Klisa s bosanskom vojskom opljačkao splitski kotar.
* 18 - 30. 5. - Tvrtkova vojska sa Paližninim četama pljačka okolicu Splita (Tvrtko naručuje brodove u Kotoru, kako bi zaokružio opkoljavanje grada).
* 9. 8. - Nakon upada turskog odreda, bosanskim izbeglicama otvoreno dubrovačko područje (prema turskim izvorima ovaj odred je poslat na inicijativu Đurđa Balšića, Tvrtkovog neprijatelja).
* 27. 8. - Bitka kod Bileće - ubjedljiva pobeda Vlatka Vukovića nad Turcima.

1389
* ožujak - Bosanski vojvoda Vlatko Vuković sa vojskom pred Splitom, poziva dalmatinske gradove da se poklone Tvrtku.
* 24. 3. - Splitsko vijeće odredilo pregovarače sa Tvrtkom (ovaj će gradu dati rok do 15. lipnja, kasnije probijen, da se pokore bosanskoj kruni).
* 15. 6. - **Kosovska bitka** - Tvrtko poslao Vlatka Vukovića.
* 30. 8. - Nova bosanska vojska u Dalmaciji.
* 30. 9. - Paližna i Bosanci opet pale oko Zadra.
* 20. 10. - Firentinska opština čestita Tvrtku "pobedu" u Kosovskoj bitci.
* 15. 11. - Bosanska provala u zadarskom kotaru, odvedeno mnogo stoke.
* 10. 12. - Zadarska vojska se vraća u grad, razbijena od Bosanaca.
* 25. 12. - Klis se predao bosanskom kralju, koji za namesnika u Hrvatskoj postavlja Ivana Horvata, vojni komandant je Pavle Klešić.

## Srbija i Zeta

1380
Lazarica
* maj - Grupa građana u Kotoru proterala vladajuće veće, kojim je dominiralo bogatije plemstvo; Dubrovčani u junu traže njihov povratak.
* jun-jul? - Ulcinjani zarobili jedan đenovski brigantin koji im je plijenio robu (Dubrovčani posreduju, jer Đenovljani prijete odmazdom).
* 1379-80 - Izgrađen Manastir Gornjak, zadužbina kneza Lazara.
* Izgrađena crkva Lazarica u Kruševcu.
* Na čelo srpske crkve dolazi patrijarh Spiridon (Jefrem se povukao prošle godine).

1381
Ravanica
* 1380/81 - Bitka na Dubravnici, Crep Vukoslavić sa susedom Vitomirom razbio turski pljačkaški odred na reci Dubravnici kod Paraćina - prvi veći srpsko-osmanlijski sukob posle Marice.
* Završen manastir Ravanica, Lazareva zadužbina (v. Ravanička povelja).
* Monah Dorotej izgradio manastir Drenču kod Kožetina (Aleksandrovca), takođe i crkva u Naupari kod Kruševca izdignuta u manastir Naupara.
* Eparhija Hvosno (sever Metohije) unapređena u mitropoliju (sedište Bogorodica Hvostanska ili "Mala Studenica").

1382
* Balša II Balšić započeo rat sa Karlom Topijom (cilj mu je Drač); takođe, od jeseni opseda Kotor.
* Toma Preljubović, vladar Epira, dobio titulu despota od vizantijskog cara Jovana V.
* Turci osvojili Sredec (Sofiju) nakon duge opsade (pominje se i 1385); takođe i Monastir (Bitola) i Štip.

1383
* period 1379-83 - U turskom upadu oštećen manastir Gračanica.

1385
* pre aprila - Balša II Balšić uzeo Drač od Karla Topije.
* leto-jesen - Tvrtko ratuje sa Balšićima, ali je poražen (primirje uz dubrovačko posredstvo).
* 18. 9. - Bitka na Saurskom polju: otomanski odredi porazili Balšu II kod Ljušnje u srednjoj Albaniji, koji je tu i poginuo (kao i Ivaniš Mrnjavčević, Markov brat) - Drač se vratio Topiji, Balšu u Zeti nasleđuje sinovac Đurađ II Balšić (Stracimirović), udova Komnina se neko vreme održava u Valoni pod mletačkom zaštitom.
* Mavro Orbin tvrdi da su knez Lazar i Vuk Branković postali Muratovi vazali.

1386
* Muratovi Turci zauzeli Niš.
* približno - Lazareva kćerka Jelena se udala za zetskog gospodara Đurđa II Balšića; njegova druga kćerka, Dragana, udata za trnovskog bugarskog cara Ivana Šišmana.

1387
* 1386-87 - Bitka kod Pločnika, blizu Prokuplja - knez Lazar odbio Muratovu vojsku.
* poč. septembra - Upad Tvrtkovih i Lazarevih četa u Srem.
* približno - Teodora Lazarević, kćerka kneza Lazara, udata za ugarskog velikaša Nikolu II. Gorjanskog.

1388
* 5. 9. - Đurađ II Balšić izabran za dubrovačkog građanina (zahvalnost za zauzimanje kod Šahina).
* Počinje gradnja manastira Ljubostinja (kod Trstenika).
* 1388-89 - Podignut manastir Svetog Andreje na Treski, blizu Skopja, zadužbina Andrijaša Mrnjavčevića.

1389
* februar - U Veneciji, a i Srbiji, se zna za turske pripreme napada
* 24. 2. - Ugarski kralj Žigmund u jednom pismu pominje da sprema pohod na kneza Lazara, zbog njegovih napada na Mačvu (u kontekstu upada Ivana Horvata u istočnu Slavoniju iz Bosne); kasnije se izmirili preko Lazarevog zeta, mačvanskog bana Gorjanskog.
* 15. 6. - **Kosovska bitka** u kojoj ginu otomanski sultan Murat I i knez Lazar - nasljeđuju ih Bajazid I odn Stefan Lazarević. (u 20. i 21. veku ovom datumu po julijanskom kalendaru odgovara 28. 6. po gregorijanskom)
	+ Dubrovnik odobrio eventualno utočište kneginji Milici i deci.
	+ 1389-90 - Stefan Lazarević i majka Milica prinuđeni postati vazali Osmanlija : obaveza danka, čete u ratovima i Olivera Lazarević u Bajazitovom haremu.
* 7. 7. - Žigmund poslao Nikolu Gorjanskog Vuku Brankoviću radi "pogodbe" (Vuk se naziva "gospodar Srbljem i Podunavlju").
* 18. 8. - Umro patrijarh srpski Spiridon, na njegovo mesto će opet doći Jefrem.
* oktobar? - Žigmund iz Mačve provalio u oblasti Stefana Lazarevića i Milice.
* ca. 8. 11. - Žigmundove snage zauzele tvrđavu Borač, blizu Knića, kao i obližnji Čestin; Žigmund se zbog zime ubrzo vraća u Ugarsku.

## Izvori

* Vjekoslav Klaić, Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409) (archive.org)